pythainlp/thai-wiki-dataset-v3 huggingface dataset:
อิสลาม: ว็อทเดอะเวสต์นีดส์ทูโนว์

อิสลาม: ว็อทเดอะเวสต์นีดส์ทูโนว์ (Islam: What the West Needs to Know) เป็นภาพยนตร์สารคดีในปี ค.ศ. 2006 ที่ผลิตโดย Quixotic Media โดยตัวภาพยนตร์มีการอภิปรายโดยใช้ข้อความจากคัมภีร์ต่าง ๆ และมีผู้ร่วมอภิปรายได้แก่โรเบิร์ต สเปนเซอร์, Serge Trifkovic, Bat Ye'or, อับดุลเลาะฮ์ อัล-อะราบีย์ และวะลิด โชบัด ภาพยนตร์นี้ฉายครั้งแรกที่งาน American Film Renaissance Festival ในฮอลลีวูดเมื่อวันที่ 15 มกราคม ค.ศ. 2006 และถูกจำกัดรอบฉายในชิคาโก, วอชิงตัน ดีซี และแอตแลนตาในฤดูร้อนซีกโลกเหนือในปี ค.ศ. 2006
==การตอบรับ==
ถึงแม้ว่าจะมีความคิดเห็นในทางบวกบ้าง ส่วนอีกกลุ่มหนึ่งกล่าวว่าภาพยนตร์นี้ไม่มีความถูกต้อง, มักง่าย, ลำเอียง และเป็นโฆษณาชวนเชื่อให้ต่อต้านอิสลาม ไมเคิล ฟิลลิปส์ นักวิจารณ์จาก ชิคาโกทริบูน กล่าวว่าเป็น "โฆษณาชวนเชื่อต่อต้านศาสนาอิสลามที่น่ากลัวและร้ายแรง" ส่วนหลุยส์ บายาร์ด (Louis Bayard) นักวิจารณ์ใน Washington City Paper โต้แย้งว่า "ถ้า [ผู้กำกับ] เดวิสและแดลีใช้จินตนาการเล็กน้อย พวกเขาจะรู้ว่าปีศาจที่พวกเขาตามล่านั้นไม่ใช่อิสลาม แต่เป็นมูลฐานนิยมต่างหาก ซึ่งมันมักจะมาในหลายรูปแบบด้วยกัน"
==ดูเพิ่ม==
อาการกลัวอิสลาม
การวิจารณ์อิสลาม
การก่อการร้ายอิสลาม
ภาพยนตร์ชวนเชื่อ (Propaganda Film)
==อ้างอิง==
==แหล่งข้อมูลอื่น==
Islam: What the West Needs to Know. Official website.
C-SPAN Q&A interview with Robert Spencer, featuring clips from Islam: What the West Needs to Know, August 20, 2006
Discussion with Robert Spencer, Walid Shoebat, and Serge Trifkovic about the movie. 
American Film Renaissance Festival
ภาพยนตร์สัญชาติอเมริกัน
การต่อต้านศาสนาอิสลามในสหรัฐ
ภาพยนตร์กล่าวถึงอาการกลัวอิหร่าน
ภาพยนตร์ภาษาอังกฤษ
ภาพยนตร์สารคดีที่วิจารณ์อิสลาม
ภาพยนตร์สารคดีเกี่ยวกับลัทธิญิฮาด
ภาพยนตร์ชวนเชื่อของสหรัฐ
อาการกลัวอิสลามในสหรัฐ
พระเจ้าชิลเดริกที่ 3

ชิลเดริกที่ 3 (Childeric III) เป็นพระมหากษัตริย์แห่งชาวแฟรงก์และเป็นพระมหากษัตริย์พระองค์สุดท้ายของราชวงศ์เมรอแว็งเฌียง ในปี ค.ศ. 743 การ์โลมงและพระเจ้าเปแป็งพระวรกายเตี้ย สองสมุหราชมณเทียร (ซึ่งเป็นพระโอรสในชาร์ลส์ มาร์แตล ดยุกและเจ้าชายแห่งแฟรงก์) ผู้ทำหน้าที่ดูแลประเทศได้ยอมรับพระองค์เป็นกษัตริย์ ทว่าในปี ค.ศ. 752 พระองค์ถูกสมเด็จพระสันตะปาปาซาคารีถอดออกจากตำแหน่งตามการยุยงส่งเสริมของเปแป็ง พระองค์ถูกจับโกนพระเกศา (ซึ่งเป็นสัญลักษณ์หมายถึงการถูกถอดออกจากพระราชอำนาจ) และถูกส่งตัวเข้าอาราม กระทั่งเสด็จสวรรคตในปี ค.ศ. 753 หรือ 758
== ความเสื่อมถอยของราชวงศ์เมรอแว็งเฌียง ==
ก่อนหน้าที่ชิลเดริกจะขึ้นครองราชย์ นับตั้งแต่สิ้นรัชสมัยของดาโกแบร์ที่ 1 ในปี ค.ศ. 634 กษัตริย์ราชวงศ์เมรอแว็งเฌียงถูกลดบทบาทเหลือเพียงแค่อำนาจในการประกอบพิธีกรรมต่าง ๆ ส่วนอำนาจที่แท้จริงในการปกครองตกอยู่ในมือของสมุหราชมณเทียรชาวการอแล็งเฌียง ในปี ค.ศ. 718 ชาร์ลส์ มาร์แตลได้ครองตำแหน่งเป็นสมุหราชมณเทียรของทั้งเนิสเตรียและออสเตรเชีย ทำให้กลายเป็นคนที่ทรงอำนาจที่สุดในราชอาณาจักรแฟรงก์ หลังการสวรรคตของธีออเดริกที่ 4 ในปี ค.ศ. 737 ชาร์ลส์ มาร์แตลได้ปล่อยให้บัลลังก์ว่าง ไม่ให้กษัตริย์ราชวงศ์เมรอแว็งเฌียงคนใดได้ครองบัลลังก์ของชาวแฟรงก์ ทำให้เขากลายเป็นกษัตริย์โดยพฤตินัย
ในปี ค.ศ. 741 หลังชาร์ลส์ มาร์แตลถึงแก่กรรมได้เกิดการปฏิวัติขึ้น บุตรชายทั้งสองของเขา คือ การ์โลมงและเปแป็งผู้ตัวเตี้ยที่ขึ้นเป็นสมุหราชมณเทียรร่วมกันจึงไหวตัวแก้แกมด้วยการจับชิลเดริกแห่งราชวงศ์เมรอแว็งเฌียงขึ้นนั่งบนบัลลังก์ของชาวแฟรงก์ที่ว่างมาหลายปี โดยมีทั้งคู่เป็นผู้ใช้อำนาจที่แท้จริงอยู่เบื้องหลัง
== จุดจบของราชวงศ์เมรอแว็งเฌียง ==
ไม่มีข้อมูลแน่ชัดว่าชิลเดริกสืบเชื้อสายมาจากกษัตริย์เมรอแว็งเฌียงคนใด พระองค์อาจเป็นพระโอรสของชิลเปริกที่ 2 หรือไม่ก็ธีออเดริกที่ 4 พระองค์ไม่มีบทบาทใด ๆ จนกระทั่งสองสมุหราชมณเทียรเชิญพระองค์ขึ้นครองราชย์
ในปี ค.ศ. 747 การ์โลมงได้ผันตัวเข้าสู่อาราม สร้างความมั่นใจให้แก่เปแป็งว่าจะได้รับเลือกเป็นกษัตริย์ของชาวแฟรงก์แน่จึงส่งหนังสือถึงสมเด็จพระสันตะปาปซาคารีเพื่อถามว่าตำแหน่งกษัตริย์ควรเป็นของผู้มีอำนาจตัวจริงหรือผู้ที่มีสายเลือดของกษัตริย์ พระองค์ตอบกลับมาว่าผู้มีอำนาจตัวจริงควรได้เป็นกษัตริย์และได้ถอดชิลเปริกออกจากบัลลังก์ในเดือนมีนาคม ค.ศ. 751 พระองค์ถูกจับโกนผม ซึ่งเป็นสัญลักษณ์ของการถูกถอดออกจากพระราชอำนาจ (ผมยาวเป็นสัญลักษณ์ของราชวงศ์เมรอแว็งเฌียงที่แสดงถึงสิทธิ์ในการเป็นกษัตริย์ การถูกตัดผมจึงเท่ากับการถูกตัดออกจากอภิสิทธิ์ทั้งปวง) พระองค์กับพระโอรสถูกกักบริเวณไว้ในอารามซีตีว (หรืออารามแซงต์แบแต็ง) ซึ่งตั้งอยู่ใกล้กับย่านแซงโตแมร์ ข้อมูลขัดแย้งกันว่าทรงสวรรคตในปีใด บันทึกส่วนหนึ่งกล่าวว่าทรงสวรรคตในช่วต้นปี ค.ศ. 753 ขณะที่อีกส่วนหนึ่งระบุว่าทรงสวรรคตในช่วงปลายปี ค.ศ. 758
== อ้างอิง ==
British Museum, Childeric III, King of the Franks
Encyclopaedia Britannica, Childeric III
บุคคลที่เกิดในคริสต์ทศวรรษ 710
บุคคลที่เสียชีวิตในคริสต์ทศวรรษ 750
ราชวงศ์เมรอแว็งเฌียง
พระมหากษัตริย์แฟรงก์
บุคคลในคริสต์ศตวรรษที่ 8
เขตเทรพโท-เคอเพอนิค

เทรพโท-เคอเพอนิค (Treptow-Köpenick) เป็นเขตที่ 9 ของกรุงเบอร์ลิน จัดตั้งใน ค.ศ. 2001 จากการควบรวมเขตเทรพโทเข้ากับเขตเคอเพอนิค ถือเป็นเขตที่มีพื้นที่มากที่สุดของเบอร์ลิน ตั้งอยู่ทางตะวันออกที่สุดของกรุง แม่น้ำสายหลักที่ไหลผ่านเขตนี้ได้แก่แม่น้ำชเปรและแม่น้ำลังเงอ เขตนี้เป็นที่ตั้งของอุทยานเทรพโทซึ่งภายในประดิษฐานอนุสรณ์สถานทหารโซเวียตซึ่งเสียชีวิตในยุทธการที่เบอร์ลิน
==แขวง==
เขตเทรพโท-เคอเพอนิคประกอบด้วยแขวง (Ortsteil) จำนวน 15 แขวง ได้แก่:
อัลท์-เทรพโท (Alt-Treptow)
เพล็นเทอร์วัลท์ (Plänterwald)
เบาม์ชูเลินเวค (Baumschulenweg)
โยฮันนิสทาล (Johannisthal)
นีเดอร์เชอเนอไวเดอ (Niederschöneweide)
อัลท์กลีนิคเคอ (Altglienicke)
อาดเลิร์สโฮฟ (Adlershof)
โบนส์ดอร์ฟ (Bohnsdorf)
โอเบอร์เชอเนอไวเดอ (Oberschöneweide)
เคอเพอนิค (Köpenick)
ฟรีดริชส์ฮาเกิน (Friedrichshagen)
รานส์ดอร์ฟ (Rahnsdorf)
กรือเนา (Grünau)
มึกเกิลไฮม์ (Müggelheim)
ชเมิควิทซ์ (Schmöckwitz)
เทรพ
เขตมาร์ทซาน-เฮ็ลเลิร์สดอร์ฟ

มาร์ทซาน-เฮ็ลเลิร์สดอร์ฟ (Marzahn-Hellersdorf) เป็นเขตที่ 10 ของกรุงเบอร์ลิน จัดตั้งใน ค.ศ. 2001 จากการควบรวมเขตมาร์ทซานกับเขตเฮ็ลเลิร์สดอร์ฟ เขตนี้ตั้งอยู่ทางตะวันออกเฉียงเหนือสุดของกรุง
==แขวง==
เขตมาร์ทซาน-เฮ็ลเลิร์สดอร์ฟประกอบด้วยแขวง (Ortsteil) จำนวน 5 แขวง ซึ่งในอดีตมีสถานะเป็นหมู่บ้านก่อนที่จะถูกรวมเข้าเป็นส่วนหนึ่งของกรุงเบอร์ลินใน ค.ศ. 1920 ได้แก่:
บีสดอร์ฟ (Biesdorf)
เฮ็ลเลิร์สดอร์ฟ (Hellersdorf)
เคาลส์ดอร์ฟ (Kaulsdorf)
มาลส์ดอร์ฟ (Mahlsdorf)
มาร์ทซาน (Marzahn)
มาร์ทซาน
เบอร์ลินตะวันออก
กัลกิอวตารกับมุฮัมมัด (หนังสือ)

กัลกิอวตารกับมุฮัมมัด สาหิบ (Kalki Avatar and Muhammad Sahib; कल्कि अवतार और मुहम्मद साहब) เป็นหนังสือที่เขียนในปีค.ศ.1960 โดยVed Prakash Upaddhay นักวิชาการภาษาสันสกฤต, นักศึกษาศาสตร์ และอดีตศาสตราจารย์วิชาภาษาสันสกฤตชาวอินเดียในมหาวิทยาลัยปัญจาบ ผู้ชนะรางวัลประธานาธิบดีอินเดียในปีค.ศ.2018. หนังสือนี้เผยแพร่โดย Saraswat Vedant Prakash Sanggha. ซึ่งเป็นหนึ่งในไตรภาคของหนังสือความเป็นเอกภาพทางศาสนา ส่วนอีกสองเล่มคือ Narashshangsha and Antim Rishi และ The light of religious Unity according to Vedas and Puranas. โดยมีหัวข้อหลักคือความคล้ายคลึงระหว่างศาสดามุฮัมมัดและกัลกิอวตาร ตามข้อมูลในคำภีร์ของศาสนาอิสลามและฮินดู.
==ความคล้ายคลึงที่พบในหนังสือ==
ในความคล้ายคลึงส่วนใหญ่ที่พบในหนังสือ มีดังนี้:
ชื่อของกัลกิอาจจะเป็นชื่อนรศังศะ (Narashangsha) ซึ่งหมายถึงผู้ได้รับการสรรเสริญ, และความหมายของชื่อมุฮัมมัดก็หมายถึงผู้ได้รับการสรรเสริญเช่นกัน
กัลกิจะเกิดในวันที่ 12 เดือนมาธุ (Madhu) ซึ่งเป็นเดือนแรกตามปฏิทินจันทรคติของฮินดู ส่วนมุฮัมมัดเกิดในวันที่ 12 เดือนรอบีอุลเอาวัล ซึ่งเป็นเดือนแรกตามปฏิทินจันทรคติของอาหรับ. กัลกิจะเกิดในหมู่บ้านศัมภลา (Shambhala village) ซึ่งมีความหมายว่าแดนที่ปกคลุมไปด้วยต้นอินทผลัม และมักกะฮ์ ซึ่งเป็นที่ที่มุฮัมมัดเกิด ก็ถูกปกคลุมไปด้วยต้นอินทผลัมเช่นกัน.
พ่อแม่ของกัลกิจะมีชื่อว่าวิษณุยาศ (Vishnuyash) กับสุมาติ (Sumati) ซึ่งหมายถึงผู้รับใช้พระเจ้าและสตรีที่สงบสุข. และพ่อแม่ของมุฮัมมัดมีชื่อว่าอับดุลเลาะฮ์กับอะมีนะฮ์ ซึ่งหมายถึงผู้รับใช้พระเจ้าและสตรีที่สงบสุขเช่นกัน.
== คำติชมของอิสลาม ==
นักวิชาการอิสลามชาวบังคลาเทศ Abu Bakr Muhammad Zakaria วิพากษ์วิจารณ์หนังสือเล่มนี้โดยอ้างว่าคำอธิบายของหนังสือเรื่อง Narasamsa ในบทที่ 20, 127 ของ Atharvaveda ไม่ใช่ Atharvaveda ดั้งเดิม แต่เป็นการคาดการณ์และเชื่อมโยงในภายหลังและอ้างว่าคำทำนายของศาสดามูฮัมหมัดในศาสนาฮินดู คัมภีร์เป็นหนึ่งในศาสนาฮินดู โดยอ้างว่าเป็นความอุตสาหะในการทำให้หนังสือของตนเองเป็นที่ยอมรับของชาวมุสลิม โดยเริ่มจากความพยายามของอัคบาร์ที่จะประจบประแจงจักรพรรดิอัคบาร์ด้วยการเขียน Allopanishad และยังประดิษฐ์ Bhavishyapurana ที่มนุษย์สร้างขึ้นจากคำพูดทั้งหมด จากชาวฮินดู นอกจากนี้ เขายังอ้างว่าพระคัมภีร์ฮินดูทั้งหมด รวมทั้งพระเวท ถูกดัดแปลงตามความเชื่อของโซโรอัสเตอร์ของชาวอารยันจากอิหร่านซึ่งได้เปลี่ยนรูปแบบใหม่ผ่านการผสมผสานระหว่างศาสนาดราวิเดียนดั้งเดิมของอินเดีย ศาสนาพื้นเมืองในภูมิภาคของอินเดีย และพุทธศาสนา และเขากล่าวว่าตั้งแต่ศาสนาฮินดูตำราไม่ได้มี monotheism ของพระเจ้าหรืออัลเลาะห์แม้ว่าจะไม่มีอะไรจะทำอย่างไรกับความเชื่อหลักของศาสนาอิสลาม มันไม่สอดคล้องกัน แต่ผู้นับถือมุสลิมส่วนใหญ่ถือกำเนิดมาจากมันและเนื่องจากศาสนาฮินดูได้รับการจัดตั้งขึ้นเป็นหลักคำสอนแบบปรับตัวและ syncretistic พระคัมภีร์ของมันไม่ศักดิ์สิทธิ์จากมุมมองของอิสลามพระคัมภีร์ฮินดูทั้งหมดไม่ใช่วรรณกรรมอารยาที่มนุษย์สร้างขึ้นและ การเรียกร้องของ Kalki เป็น Muhammad ในหนังสือเล่มนี้เป็นเท็จและเท็จเขาอ้างว่าเป็นความพยายามที่ฉลาดแกมโกง.
==ดูเพิ่ม==
อารยสมาช
พราหโมสมาช
ความสัมพันธ์ระหว่างศาสนาฮินดู-อิสลาม
มุฮัมมัดกับคำภีร์ไบเบิล
Satyarth Prakash
==อ้างอิง==
==แหล่งข้อมูลอื่น==
English translation of the book
การพรรณนาทางวัฒนธรรมของมุฮัมมัด
ศาสนาฮินดูและอิสลาม
เขตลิชเทินแบร์ค

ลิชเทินแบร์ค (Lichtenberg) เป็นเขตที่ 11 ของกรุงเบอร์ลิน ได้รับรวมเขตโฮเอินเชินเฮาเซินเมื่อ ค.ศ. 2001
==แขวง==
เขตลิชเทินแบร์คประกอบด้วยแขวง (Ortsteil) จำนวน 10 แขวง ได้แก่:
ฟรีดริชส์เฟ็ลเดอ (Friedrichsfelde)
คาลส์ฮอสท์ (Karlshorst)
ลิชเทินแบร์ค (Lichtenberg)
ฟัลเคินแบร์ค (Falkenberg)
มัลโช (Malchow)
วาร์เทินแบร์ค (Wartenberg)
น็อย-โฮเอินเชินเฮาเซิน (Neu-Hohenschönhausen)
อัลท์-โฮเอินเชินเฮาเซิน (Alt-Hohenschönhausen)
เฟ็นพ์ฟูล (Fennpfuhl)
รุมเมิลส์แบร์ค (Rummelsburg)
ลิชเทิน
เบอร์ลินตะวันออก
นิมโบสเตรตัส

นิมโบสเตรตัส (nimbostratus) มีชื่อเรียกมาจากภาษาละติน nimbus แปลว่า ฝน และ stratus แปลว่า แผ่ขยาย นิมโบสเตรตัสเป็นเมฆสีเทา มีรูปร่างไม่แน่นอน มักก่อให้เกิดฝนหรือหิมะตกอย่างต่อเนื่องโดยไม่มีฟ้าแลบฟ้าผ่า นิมโบสเตรตัสเป็นเมฆที่ก่อตัวในระดับกลางของชั้นโทรโพสเฟียร์ ก่อนจะแผ่ขยายสู่ชั้นบนและชั้นล่างของท้องฟ้า ฐานเมฆมักอยู่ที่ระดับความสูง 3,000 เมตร เมฆชนิดนี้พบได้ทั่วโลก แต่มักพบบ่อยบริเวณกึ่งเขตร้อนและเขตอบอุ่น นิมโบสเตรตัสมีอักษรย่อคือ Ns และสัญลักษณ์ 25px
นิมโบสเตรตัสเป็นเมฆที่เกิดจากมวลอากาศร้อนที่ยกตัวสูงขึ้นช้า ๆ จากแนวปะทะอากาศร้อนหรือแนวปะทะปิด และบางครั้งเกิดจากเมฆที่อยู่ระดับสูงกว่า เช่น เซอร์โรสเตรตัส และอัลโตสเตรตัส โดยทั่วไปแล้ว นิมโบสเตรตัสไม่ก่อให้เกิดพายุฟ้าคะนอง แต่ด้วยแนวปะทะอากาศร้อนที่กลายสภาพเป็นอากาศร้อนและแห้ง ทำให้เมฆคิวมูโลนิมบัสซึ่งเป็นเมฆฝนเช่นกัน ก่อตัวใกล้กับนิมโบสเตรตัสและเกิดฟ้าผ่าและฟ้าแลบได้
เนื่องจากนิมโบสเตรตัสเป็นเมฆที่หนาทึบและไม่มีรูปร่างแน่นอน จึงไม่มีการแบ่งแยกเป็นเมฆย่อย แต่เมฆชนิดนี้มีลักษณะอื่น ๆ ที่เกี่ยวข้อง ได้แก่ precipitation-based supplementary features (ก่อให้เกิดน้ำโปรยฐานเมฆ หรือหยาดน้ำฟ้าอื่น ๆ), นิมโบสเตรตัส แพนนัส (เมฆเสริมที่ก่อตัวใต้ฐานเมฆหลัก), เมฆหลักเจนิตัส (เกิดจากเมฆคิวมูลัสและคิวมูโลนิมบัส) และเมฆหลักมิวเตตัส (เกิดจากเมฆอัลโตคิวมูลัส สเตรโตคิวมูลัส และอัลโตสเตรตัส)
== อ้างอิง ==
อุตุนิยมวิทยา
เมฆ
เออีดับเบิลยู ออลเอาต์

เออีดับเบิลยู ออลเอ้าต์ (AEW All Out) เป็นรายการมวยปล้ำอาชีพที่จัดโดยออลอีลิตเรสต์ลิง (AEW) ซึ่งเป็นคึกรายการใหญ่ครั้งที่ 4 ของสมาคม AEW  จัดในสนามSears Centre Arena ในเมืองHoffman Estates, รัฐอิลลินอย ในวันที่ 31 สิงหาคม ค.ศ. 2019
== แมทช์ ==
===ลำดับผู้เข้าร่วม Casino Battle Royale===
==อ้างอิง==
==แหล่งข้อมูลอื่น==
มวยปล้ำอาชีพในปี พ.ศ. 2562
รายการเพย์-เพอร์-วิวของออลอีลิตเรสต์ลิงในปี พ.ศ. 2562
เออีดับเบิลยู เวิลด์ แชมเปียนชิป

เออีดับเบิลยู เวิลด์ แชมเปียนชิป (AEW World Championship) เป็นเข็มขัดแชมป์มวยปล้ำอาชีพระดับเวิลด์เฮฟวี่เวทจากออลอีลิตเรสต์ลิง (AEW) ก่อตั้งขึ้นและเปิดตัวเมื่อวันที่ 25 พฤษภาคม ค.ศ. 2019 ในศึกเออีดับเบิลยู ดับเบิลออร์น็อตธิง โดยแชมป์คนแรกคือ คริส เจริโค
==ประวัติในการครองแชมป์==
== อ้างอิง ==
==แหล่งข้อมูลอื่น==
All Elite Wrestling Official website
แชมเปี้ยนชิพของมวยปล้ำรุ่นเวิลด์เฮฟวี่เวท
เข็มขัดของออลอีลิตเรสต์ลิง
พระเจ้ามี่นปะลอง

พระเจ้ามี่นปะลอง (မင်းဖလောင်း, 27 กุมภาพันธ์ 1535-4 กรกฎาคม 1593) เป็นกษัตริย์แห่ง อาระกัน จาก ค.ศ. 1572 ถึง 1593 สืบทอดต่อจากพระราชบิดาของพระองค์ พระเจ้ามี่นบีนแห่งมเยาะอู้ พระองค์ขยายดินแดนของพระองค์ไปยัง ตริปุระ (1575) และ เบงกอลตอนเหนือ (1585-1587) พระองค์ต้านทานการบุกครั้งใหญ่จาก ตองอู พม่า  พระองค์ตัดขาดความวุ่นวายจากตองอูของพม่าอย่างสมบูรณ์ในปีถัดมา พระองค์ยกอาณาจักรให้กับพระราชโอรสของพระองค์ ยาซาที่ 2 ซึ่งสืบราชบัลลังก์ต่อจากพระองค์ใน ค.ศ. 1593
== บันทึก ==
== อ้างอิง ==
เบนจามิน แกรม

เบนจามิน แกรม (Benjamin Graham สกุลเดิม กรอสเบาม์ (Grossbaum) เกิด 9 พฤษภาคม ค.ศ. 1894 – 21 กันยายน ค.ศ. 1976) เป็นนักลงทุน นักเศรษฐศาสตร์ อาจารย์ ชาวอเมริกันที่เกิดในอังกฤษ เป็นที่รู้จักในฐานะ "บิดาแห่งการลงทุนแบบเน้นคุณค่า" และได้เขียนหนังสือที่สำคัญสองเล่มในการลงทุนแบบนีโอคลาสสิก เรื่อง Security Analysis (1934) ร่วมเขียนกับเดวิด ดอดด์ และ The Intelligent Investor (1949) หลักปรัชญาการลงทุนของเขาให้ความสำคัญกับจิตวิทยาการลงทุน, การมีหนี้ให้น้อยที่สุด, การลงทุนแบบซื้อและถือ, การวิเคราะห์พื้นฐาน, การกระจายธุรกิจแบบเกาะกลุ่ม, การซื้อหุ้นที่มีส่วนต่างความปลอดภัย, การลงทุนแบบนักเคลื่อนไหว และกรอบความคิดการลงทุนแบบสวนกระแส
หลังจากที่ศึกษาจบจากมหาวิทยาลัยโคลัมเบียเมื่ออายุ 20 ปี เขาก็เริ่มทำงานที่วอลล์สตรีต จนได้ก่อตั้งห้างหุ้นส่วนจำกัดแกรม-นิวแมน หลังจากเขาได้จ้างอดีตนักศึกษาที่ชื่อ วอร์เรน บัฟเฟตต์เข้าทำงาน ก็กลับไปสอนที่มหาวิทยาลัยเก่าของเขา และต่อมาสอนที่ UCLA Anderson School of Management ที่มหาวิทยาลัยแคลิฟอร์เนีย ลอสแอนเจลิส
ผลงานของเขาด้านเศรษฐศาสตร์การจัดการและการลงทุน นำไปสู่คลื่นลูกใหม่ของการลงทุนแบบเน้นคุณค่าในกองทุนรวม กองทุนบริหารความเสี่ยง บริษัทที่ทำธุรกิจโดยเน้นลงทุนในบริษัท และเครื่องมือในการลงทุน ตลอดในการทำงานแกรมมีลูกศิษย์มากมายที่ประสบความสำเร็จในโลกการลงทุน อาทิ บัฟเฟตต์ ที่เขาระบุว่าแกรมเป็นบุคคลที่มีอิทธิพลมากที่สุดในชีวิตลำดับที่สอง รองจากพ่อของเขาเอง
==อ้างอิง==
นักลงทุนชาวอเมริกัน
ชาวอังกฤษเชื้อสายยิว
ชาวอเมริกันเชื้อสายยิว
เซอร์รัส

ซีร์รัส / เซอร์รัส (cirrus) เป็นเมฆสกุลหนึ่งที่มีลักษณะเป็นริ้วบาง ๆ คล้ายปอยผม จึงได้ชื่อมาจากภาษาละติน cirrus  ปอยผม (a lock of hair)  เมื่อมองจากพื้นโลกจะเห็นเป็นสีขาวถึงเทา เซอร์รัสมีอักษรย่อคือ Ci และบางครั้งรู้จักในชื่อ "เมฆหางม้า" (mares' tails) ตามลักษณะที่ปรากฏ
เมฆเซอร์รัสเป็นเมฆระดับสูง ก่อตัวในชั้นโทรโพสเฟียร์ที่ระดับความสูงประมาณ 20,000–40,000 ฟุต (6,000–12,000 เมตร) ในช่วงที่มีสภาพอากาศแห้ง ทำให้ไอน้ำเกิดการระเหิดกลับไปเป็นผลึกน้ำแข็ง นอกจากนี้ยังสามารถเกิดจากคอนเทรล เมฆคิวมูโลนิมบัส และพายุหมุนเขตร้อน เนื่องจากเซอร์รัสเกิดจากสภาพอากาศที่ไม่เสถียร ทำให้บางครั้งสามารถใช้พยากรณ์ได้ว่าสภาพอากาศจะไม่ดี โดยทั่วไปเมฆเซอร์รัสไม่ก่อให้เกิดฝนตก แต่อาจก่อให้เกิดน้ำโปรยฐานเมฆ ซึ่งเป็นหยาดน้ำฟ้าที่ระเหยไปก่อนจะตกถึงพื้น เมฆเซอร์รัสสามารถแสดงปรากฏการณ์ทางแสง เช่น ซันด็อก และเฮโล เมื่อแสงอาทิตย์ส่องกระทบเมฆแล้วเกิดการเลี้ยวเบนของแสง เกิดเป็นวงแหวนสีรุ้ง
เมื่อเซอร์รัสแต่ละก้อนขยายรวมกันเป็นเนื้อเดียวจะกลายสภาพเป็นเมฆเซอร์โรสเตรตัส ซึ่งเป็นเมฆที่เกิดจากผลึกน้ำแข็ง ปรากฏเป็นผืนบาง ๆ บนท้องฟ้า หากเกิดการถ่ายเทความร้อนในชั้นบรรยากาศ เมฆเซอร์รัสสามารถกลายสภาพเป็นเมฆเซอร์โรคิวมูลัส ซึ่งเป็นเมฆที่เกิดจากผลึกน้ำในสถานะเย็นยวดยิ่ง มีลักษณะเป็นกลุ่มก้อน
== อ้างอิง ==
อุตุนิยมวิทยา
เมฆ
เอดูอาร์ท เจ้าชายแห่งอันฮัลท์

เอดูอาร์ท เจ้าชายแห่งอันฮัลท์ (Eduard, Prince of Anhalt) ประสูติเมื่อวันที่ 3 ธันวาคม พ.ศ. 2484 ณ นาซีเยอรมนี เป็นพระโอรสในโจอาคิม แอรนสท์ ดยุกแห่งอันฮัลท์ และเอดีทา มาร์วิทซ์ ทรงกลายเป็นเจ้าชายรัชทายาทเมื่อวันที่ 9 ตุลาคม พ.ศ. 2506 ภายหลังการสิ้นพระชนม์ของฟรีดริช เจ้าชายรัชทายาทแห่งอันฮัลท์ พระเชษฐา พระองค์ทรงเสกสมรสกับคอรีน เครินไลน์ เมื่อวันที่ 21 กรกฎาคม พ.ศ. 2523 ณ มิวนิก ก่อนจะทรงหย่าร้างในปี 2557 มีพระธิดา 3 พระองค์คือ
เจ้าหญิงยูลีอา คาทารีนา เจ้าหญิงรัชทายาทแห่งอันฮัลท์
เจ้าหญิงยูลีอา ไอลีคา
เจ้าหญิงยูลีอา เฟลีทซีทัส
พระองค์ทรงสืบเชื้อสายมาจากพระเจ้าจอร์จที่ 2 แห่งบริเตนใหญ่ จึงทรงมีสิทธิ์ในการสืบราชบัลลีงก์อังกฤษ
== ลิงก์ ==
Official website of the Ducal Family of Anhalt
== อ้างอิง ==
ราชวงศ์อัสคาเนีย
เขตไรนิคเคินดอร์ฟ

ไรนิคเคินดอร์ฟ (Reinickendorf) เป็นเขตที่ 12 ของกรุงเบอร์ลิน ตั้งอยู่ทางตะวันตกเฉียงเหนือสุดของเมือง เป็นที่ตั้งของทะเลสาบเทเกิลและท่าอากาศยานเบอร์ลินเทเกิล
==แขวง==
เขตไรนิคเคินดอร์ฟประกอบด้วยแขวง (Ortsteil) จำนวน 11 แขวง ได้แก่:
ไรนิคเคินดอร์ฟ (Reinickendorf)
เทเกิล (Tegel)
ค็อนราทซ์เฮอเออ (Konradshöhe)
ไฮลิกเกินเซ (Heiligensee)
โฟรเนา (Frohnau)
แฮมส์ดอร์ฟ (Hermsdorf)
ไวท์มันส์ลุสท์ (Waidmannslust)
ลือบาร์ส (Lübars)
วิทเทอเนา (Wittenau)
แมร์คิชเชิสเฟียร์เทิล (Märkisches Viertel)
บอร์ซิชวัลเดอ (Borsigwalde)
ไร
เบอร์ลินตะวันตก
แยนิก เวสเตอร์กอร์

แยนิก เวสเตอร์กอร์ (Jannik Vestergaard; เกิด 3 สิงหาคม ค.ศ. 1992) เป็นนักฟุตบอลชาวเดนมาร์ก ปัจจุบันเล่นตำแหน่งเซ็นเตอร์แบ็กให้แก่เลสเตอร์ซิตี สโมสรในพรีเมียร์ลีก และทีมชาติเดนมาร์ก
เวสเตอร์กอร์เริ่มเล่นฟุตบอลเยาวชนกับเวสตีอา, แฟรม, โคเปนเฮเกน และเปรินปือ สโมสรอาชีพแห่งแรกของเขาคือ 1899 ฮ็อฟเฟินไฮม์ และเขาก็ย้ายไปเล่นให้กับแวร์เดอร์เบรเมินในเดือนมกราคม ค.ศ. 2015
ในวันที่ 11 มิถุนายน ค.ศ. 2016 เวสเตอร์กอร์ย้ายไปร่วมทีมโบรุสซีอาเมินเชินกลัทบัค ค่าตัวรายงานอยู่ที่ 12 ล้านปอนด์แถมเงินโบนัส ต่อมาในวันที่ 13 กรกฎาคม ค.ศ. 2018 เขาได้ย้ายไปเซาแทมป์ตันโดยเซ็นสัญญา 4 ปี
== อ้างอิง ==
== แหล่งข้อมูลอื่น ==
Player's profile at Danish Football Association
นักฟุตบอลชาวเดนมาร์ก
นักฟุตบอลทีมชาติเดนมาร์ก
ผู้เล่นเทเอ็สเก 1899 ฮ็อฟเฟินไฮม์
ผู้เล่นเอ็สเฟา แวร์เดอร์เบรเมิน
ผู้เล่นโบรุสซีอาเมินเชินกลัทบัค
ผู้เล่นในบุนเดิสลีกา
กองหลังฟุตบอล
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
ผู้เล่นสโมสรฟุตบอลเซาแทมป์ตัน
ผู้เล่นสโมสรฟุตบอลเลสเตอร์ซิตี
ผู้เล่นในพรีเมียร์ลีก
เทียร์การ์เทิน (อุทยาน)

เทียร์การ์เทิน (Tiergarten) หรือชื่อเต็มคือ โกรเซอร์เทียร์การ์เทิน (Großer Tiergarten) เป็นอุทยานขนาดใหญ่กลางกรุงเบอร์ลิน และเป็นอุทยานยอดนิยมที่สุดในเบอร์ลิน มีความยาวกว่า 2.1 กิโลเมตร อุทยานตั้งอยู่ในแขวงเทียร์การ์เทินในเขตมิทเทอ ถือเป็นสวนกลางเมืองที่ใหญ่ที่สุดเป็นอันดับสามในเยอรมนีด้วยขนาดพื้นที่ราว 1,300 ไร่ เป็นรองเพียงอุทยานเท็มเพิลโฮฟและเอ็งลิชเชอร์การ์เทิน เท่านั้น
ประวัติของอุทยานนี้สามารถย้อนไปได้ถึง ค.ศ. 1527 แรกเริ่มเป็นเขตล่าสัตว์ในเขตพระราชวังของเจ้าผู้ครองบรันเดินบวร์ค ต่อมาใน ค.ศ. 1530 มีการเวนคืนที่ดินฝั่งเหนือและฝั่งตะวันตกเพื่อขยับขยายพื้นที่ให้ใหญ่ขึ้นจนมีขนาดใหญ่กว่าอุทยานในปัจจุบันเสียอีก เจ้าผู้ครองบรันเดินบวร์คได้สร้างรั้วรอบขอบชิดอุทยานและได้นำสัตว์ป่าต่าง ๆ มาปล่อย ป่าเทียร์การ์เทินในยุคนั้นมีความอุดมสมบูรณ์เหมาะต่อการล่ากวางและสัตว์ป่าอื่น ๆ มาก
เทียร์การ์เทินเป็นเขตล่าสัตว์ของเหล่าเจ้าผู้ครองแคว้นไปจนกระทั่งถึงสมัยของพระเจ้าฟรีดริช วิลเฮ็ล์มที่ 1 พระองค์ดำริย้ายเขตล่าสัตว์ไปไว้ที่อื่น และทรงก่อสร้างอาคารและสาธารณูปโภคต่าง ๆ ได้แก่ ขยายถนนอุนเทอร์เดนลินเดินเพื่อเชื่อมพระราชวังเข้ากับเทียร์การ์เทิน ถางป่าบางส่วนเพื่อทำถนนเชื่อมไปยังพระราชวังชาร์ล็อทเทินบวร์คที่สร้างขึ้นใหม่ และสร้างลานดาราใหญ่เพื่อเป็นใจกลางของเทียร์การ์เทิน เป็นต้น
==อ้างอิง==
เบอร์ลิน
สวนสาธารณะในประเทศเยอรมนี
สวนสาธารณะในเมือง
คาลาชนิคอฟคอนเซิร์น

บริษัทร่วมทุน คาลาชนิคอฟคอนเซิร์น (Концерн Калашникова|r=Kontsern Kalashnikova; โรงงานก่อสร้างเครื่องจักรอีเจฟสค์ จนถึงปี ค.ศ. 2013; Ижевский машиностроительный Завод|r=Izhevskiy mashinostroitel'nyy Zavod) หรือ อิซห์มาช (ИЖМАШ) เป็นกลุ่มธุรกิจการผลิตยุทโธปกรณ์ของรัสเซีย ที่มีสำนักงานใหญ่ในเมืองอีเจฟสค์ ณ สาธารณรัฐอุดมูร์เทีย รวมถึงมีสำนักงานในกรุงมอสโก กลุ่มธุรกิจนี้ออกแบบและผลิตอาวุธพลเรือนและทหารหลากหลายประเภท รวมถึงปืนเล็กยาวจู่โจม, ปืนไรเฟิลซุ่มยิง, ปืนเล็กยาวออกแบบสำหรับพลแม่นปืน, ปืนกล, ปืนกลระดับหมู่, ปืนเล็กยาวล่าสัตว์, ปืนลูกซอง, โพรเจกไทล์ทหารปืนใหญ่นำวิถี และอาวุธความแม่นยำอื่น ๆ อีกมาก ตลอดจนยานพาหนะไร้คนขับและหุ่นยนต์ทหาร
คาลาชนิคอฟคอนเซิร์นผลิตอาวุธขนาดเล็กในประเทศรัสเซียและจัดส่งไปยังกว่า 27 ประเทศทั่วโลก ทำให้เป็นผู้ผลิตอาวุธปืนที่ใหญ่ที่สุดในรัสเซีย ผลิตภัณฑ์ที่มีชื่อเสียง ได้แก่ ชุดปืนเล็กยาวจู่โจมคาลาชนิคอฟ (เอเค), ชุดปืนกลเบาอาร์พีเค, ปืนไรเฟิลซุ่มยิงกึ่งอัตโนมัติดรากูนอฟเอสดีวี, ปืนคาร์ไบน์กึ่งอัตโนมัติเอสเคเอส, ปืนพกมาคารอฟพีเอ็ม, ปืนลูกซองไซกา-12 และปืนกลมือวิเทียส-เอสเอ็น กับพีพี-19 ไบซัน อาวุธปืนเหล่านี้ ยกเว้นเอสเคเอสและพีเอ็ม มีพื้นฐานมาจากซีรีส์เอเคที่มีชื่อเสียง เนื่องจากความน่าเชื่อถือในการทนต่อสภาวะที่ไม่เอื้ออำนวย, ต้นทุนการผลิตต่ำไม่เหมือนอาวุธปืนจากตะวันตก, ความพร้อมใช้งานในเกือบทุกภูมิภาค และใช้งานง่าย
ณ ปี ค.ศ. 2017 จำนวนหุ้น 51 เปอร์เซนต์ที่เกี่ยวข้องเป็นของรอสเท็ค ในขณะที่ 49 เปอร์เซนต์ของบริษัทเป็นของนักลงทุนเอกชน (อะเลคเซย์ คริโวรุชโก, อันเดรย์ โบกาเรฟ และนิโคลอส ไอ. แพนาโกกิอันโนโพลอส)
กลุ่มธุรกิจนี้มีตราสินค้าสามรายการสำหรับอาวุธปืน ได้แก่ "คาลาชนิคอฟ" (อาวุธศึกสงครามและอาวุธพลเรือน), "ไบคาล" (ปืนล่าสัตว์และปืนพลเรือน) และ "อิซห์มาช" (ปืนเล็กยาวกีฬา) นอกจากนี้ กลุ่มธุรกิจกำลังพัฒนาสายธุรกิจใหม่ที่มีสถานีอาวุธระยะไกล, อากาศยานและยานพาหนะภาคพื้นไร้คนขับ รวมทั้งเรืออเนกประสงค์พิเศษ
== ดูเพิ่ม ==
โคลต์
เฮคเลอร์แอนด์คอช
== อ้างอิง ==
=== บรรณานุกรม ===
Lapin, Terence W. (2003). The Mosin–Nagant Rifle, 3rd ed. Tustin, California: North Cape Publications. .
Lapin, Terence W. (2013). The Mosin–Nagant Rifle, 6th ed. Tustin, California: North Cape Publications. .
Wilson, Royce: "The Nagant M1895 Revolver". Australian & New Zealand Handgun, Issue 4 (January 2006).
== แหล่งข้อมูลอื่น ==
VKontakte profile
YouTube channel 
YouTube channel 
 
ผู้ผลิตอาวุธปืนของประเทศรัสเซีย
เกาะพิพิธภัณฑ์

เกาะพิพิธภัณฑ์ หรือ มูเซอุมส์อินเซิล (Museumsinsel) เป็นหมู่พิพิธภัณฑ์บนส่วนเหนือของเกาะในแม่น้ำชเปรในย่านมิตเตอ นครเบอร์ลิน ประเทศเยอรมนี หนึ่งในสถานที่ท่องเที่ยวที่มีผู้เยี่ยมชมมากที่สุด และเป็นหนึ่งในแหล่งพิพิธภัณฑ์แห่งที่สำคัญที่สุดในยุโรป บรรดาพิพิธภัณฑ์บนเกาะสร้างขึ้นตั้งแต่ปี 1830 ถึง 1930 โดยพระราชดำริในกษัตริย์แห่งปรัสเซีย ตามแปลนออกแบบโดยสถาปนิกห้าคน เกาะพิพิธภัณฑ์ได้รับการขึ้นทะเบียนแหล่งมรดกโลกโดยยูเนสโกในปี 1999 พิพิธภัณฑ์ทั้งห้าบนเกาะ ตามลำดับการก่อสร้าง ได้แก่ อัลเทิสมูเซอุม, น็อยเอสมูเซอุม, อัลเทอนาซิอ็อนนาลกาเลอรี, โบเดอมูเซอุม และ แพร์กามอนมูเซอุม พื้นที่ทางเหนือของเกาะบนแม่น้ำชเปรซึ่งถือเป็นพื้นที่ของเกาะพิพิธภัณฑ์รวมพื้นที่ทั้งหมดที่เหนือต่ออันเตอร์เดนลินเดน ซึ่งรวมถึงอาสนวิหารเบอร์ลินใกล้กับลุสต์การ์เติน ทางใต้ยังมีพระราชวังเบอร์ลินที่สร้างขึ้นใหม่อันเป็นที่ตั้งของฮุมบ็อลท์ฟอรุมที่เปิดให้บริการเมื่อปี 2020 เกาะพิพิธภัณฑ์นี้มีการก่อสร้างใหม่และขยายตามแผนแม่บทนับตั้งแต่การรวมเยอรมนีเป็นต้นมา ในปี 2019 หอศิลป์เจมส์ ซิโมน ซึ่งเป็นทั้งหอศิลป์และศูนย์บริการนักท่องเที่ยว เปิดให้บริการ
== ระเบียงภาพ ==
ไฟล์:Berliner Dom Museum Island.jpg|อัลเทิสมูเซอุม (พิพิธภัณฑ์เดิม) และอาสนวิหารเบอร์ลิน
ไฟล์:Neues Museum Berlin EP1.JPG|น็อยเอสมูเซอุม (พิพิธภัณฑ์ใหม่)
ไฟล์:AlteNationalgalerie 1a.jpg|อัลเทอนาซิอ็อนนาลกาเลอรี (หอนิทรรศการเดิม)
ไฟล์:Pergamonmuseum Front.jpg|แพร์กามอนมูเซอุม (พิพิธภัณฑ์แพร์กามอน]
แหล่งมรดกโลกในประเทศเยอรมนี
เบอร์ลิน